open-index/open-wikipedia-markdown huggingface dataset:
Komiprisen 2014

**[[Komiprisen]] 2014** ble arrangert 6. september 2014 på Chateau Neuf i Oslo med Vidar Magnussen som programleder.

## Vinnere

## Nominerte
;Årets sceneforestilling:
**En får væra som en er – en [[Ole Ivars]] musikal*
**Hei... Jeg trenger litt hjelp her, jeg...*
**Shockheaded Peter*

;Årets mannlige scenekomiker:
*Ingar Helge Gimle
*Bård Tufte Johansen
*Vidar Magnussen

;Årets kvinnelige scenekomiker:
*Hilde Louise Asbjørnsen
*Linn Skåber
*Henriette Steenstrup

;Årets TV-produksjon:
**[[Costa del Kongsvik]]*
**[[Helt perfekt]]*
**[[Side om side]]*

;Årets mannlige TV-komiker:
*John Brungot
*Erik Solbakken
*Bjarte Tjøstheim
*Bård Ylvisåker

;Årets kvinnelige TV-komiker:
*Ine Jansen
*Lene Kongsvik Johansen
*Henriette Steenstrup
*Pernille Sørensen

;Årets stand-up komiker:
*Jonas Kinge Bergland
*Bård Tufte Johansen
*Dora Thorhallsdottir

;Årets gjennombrudd:
*Magnus Devold
*Abubakar Hussain
*Lena Bakken Høyem

;Årets morsomste (Publikumsprisen):
*John Brungot
*Thomas Giertsen
*Bård Tufte Johansen
*Lene Kongsvik Johansen
*Pernille Sørensen
*Bjarte Tjøstheim

## Jury og komité

**Jury for scene**
* Tor Andersen, 65 år, radioprogramleder
* Svein-Helge Høgberg, 70 år, tidligere medlem av Dizzie Tunes
* Maja Løvland, 47 år, humorforsker
* Simen Sand, 51 år, koreograf og skuespiller
* Roald Øyen, 74 år, tidligere programleder
* Merete Lingjærde, 52 år, koreograf og danser

Snittalder for juryen var på 60 år.

**Jury for TV, film og nett**
* Martin Jøndahl, 34 år, VGTV
* Erika Calmeyer, 24 år, filmstudent ved Filmskolen i Lillehammer. 
* Vilde Batzer, 32 år, redaksjonsjef for humor i P3, NRK
* Ole Christian Apeland, 48 år, adm.dir Apeland informasjon
* Rolf Magne Andersen, 31 år, tekstforfatter i NRK, leder Crap åppå Park
* Ingrid Nergården Jortveit, 40 år, journalist og jobber Norges presseforbund (PFU)
* Marte Mørkved-Romstad, 47 år, prosjektleder Fabelaktiv og underviser på Høgskolen på Lillehammer
* Line Norling, 43 år, produksjonsleder i Kulturkompaniet, tidligere producer i NRK
* Steinar Lyse, 63 år, komiker

Snittalder for juryen var på 40 år. 

**Komikomiteen** (bestemmer fag- og hederspris)
* Stina Greaker, 49 år, tv-produsent 
* Knut Lystad, 68 år, komiker
* Christian Finnskog, 38 år, prosjektleder i NRK Underholdning
* Christina Rezk Resar, 47 år, humor- og satiresjef i NRK Underholdning
* Tom Sterri, 54 år, produsent, tekstforfatter og skuespiller
* Lisbeth Wiberg Olsen, 55 år, manager og produsent

Snittalder for komiteen var på 52 år.

## Kilder
*Disse kan kuppe Komiprisen (27. juni 2014) *[[VG Nett|VG.no]]*
Pure Data

**Pure Data** (**PD**) er et programmeringsspråk utviklet av Miller Puckette beregnet for utvikling av interaktive data-musikk programmer og sanntidslydbehandling. Det kan også ved bruk av en utvidelse (GEM) manipulere bilde og video. PD er et dataflytorientert og visuelt programmeringsspråk. Språket er basert på åpen kildekode og kjører på Linux, Windows, iOS, OS X, Android og FreeBSD. Pure Data åpner for å kunne kommunisere med andre 
musikkere over LAN eller til og med internett slik at man kan samhandle og påvirke hverandres programmerte musikkinstrumenter. 

Pure Data ble utviklet fra midten av 1990-tallet av Miller Puckette, og var ment å løse noen av problemene i MaxMSP, et annet kjent programmeringsspråk for sanntidslydbehandling, også programmert av Puckette.  

I norsk elektronisk musikk er bl.a. Kjell Matheussens tracker (altså et sekvenseringsprogram) *Radium* designet for å kunne brukes med Pure Data slik at man kan bruke sanntids lysbehandling. Pure data er også brukt i dataspill for å generere dynamisk musikk. 

## Syntax

Et prosjekt i PD kalles en "patch" og består av objekter, meldinger og koblinger mellom disse.
Hvert objekt har kanaler for å ta inn signaler, og / eller kanaler som sender ut signaler. Et signal kan være et lydsignal eller et meldingssignal.
Lydsignaler er finoppløslige signaler og illustreres ved "tykk kabel", mens meldingssignal flyter gjennom en "tynn kabel" i patchen. 
Ved å trykke på en melding sendes verdien som meldingen har ut i kabelen og ned til objektet som er knyttet til den. 

## Referanser


## Eksterne lenker
*
Ed Woodward

**Edward Gareth Woodward**, kjent som **«Ed» Woodward** (født 9. november 1971) er en britisk revisor. Woodward har hovedansvaret for fotballklubben Manchester United, en rolle han har vært ansatt siden rett før overgangsvinduet sommeren 2013.

## Utdanning

Woodward ble født i Chelmsford i Essex i de sørlige strøk av England, men gikk på skole i nabobyen Brentwood. Her gikk han på Brentwood School, som regnes som en av de skolene med høyere status i England, altså en av de skolene man helst vil gå på om man vil nå langt. Her gikk han fra 1983 til 1989, før han valgte å studere fysikk ved universitetet i Bristol fram til 1993. Etter fysikkstudiene bestemte han seg for hva han ville bli, og i løpet av 1996 var Woodward en ferdig utdannet revisor.

## Karriere

I 1993 begynte Woodward å jobbe i PricewaterhouseCoopers, i en avdeling som drev på med revisjon og skatt. Det var på dette tidspunktet han bestemte seg for å bli revisor.
 
I 1999 gikk Woodward videre til et firma kalt J.P. Morgan & Co. som en investeringsrådgiver i meglerbransjen. Her jobbet han i 6 år før han fikk jobb hos en av hans klienter i en rolle som gikk ut på økonomisk planlegging. Denne klienten var Malcolm Glazer, og Woodward hadde akkurat hjulpet ham med å ta over den enorme fotballklubben Manchester United. Woodward ble ansatt i klubben, og i 2007 fikk han en jobb som satt ham i spissen for arbeidsgruppen som jobbet med markedsføring og sponsoravtaler. Woodward og resten av gruppen klarte å øke sponsorinntektene fra 48.7 britiske pund i 2005 til nesten 118 millioner britiske pund ved utgangen av 2012.

På grunn av sin fantastiske økonomiske ferdigheter ble Woodward sett på som en av de viktigste personene i Manchester United, og i 2013 ble Woodward klubbens funksjonelle leder ettersom den daværende direktøren for klubben, David Gill, bestemte seg for å gå av.

I april 2021 varslet Woodward sin avgang fra Manchester United. Det skjedde like etter at tolv europeiske klubber hadde varslet at de hadde planer om en egen «superliga» der de tolv grunnleggerklubbene ikke skulle kunne rykke ned.  Klubbene var tre italienske, ,  og ; seks engelske, , , , , Manchester United og ; og tre spanske, ,  og . Forslaget møtte massive protester, og allerede to dager etter offentliggjøring trakk alle de seks engelske klubbene seg fra planene.

## Referanser
The Corner

***The Corner*** er en amerikansk miniserie som ble sendt på HBO i 2000. Den er basert på dokumentarboken *The Corner: A Year in the Life of an Inner-City Neighborhood* av David Simon og Ed Burns. Omskrivning til fjernsyn er gjort av David Simon og David Mills. Serien er utgitt på DVD for det norske markedet.

Handlingen utspiller seg ved og i nærheten av et gatehjørne i Baltimore, og kretser rundt medlemmene i en familie og deres narkotikabruk.

Mange av skuespillerne dukket også opp i Simons senere TV-serier The Wire og Treme.

## Skuespillere
* T. K. Carter som Gary McCullough
* Khandi Alexander som Francine "Fran" Boyd
* Sean Nelson som DeAndre McCullough
* Clarke Peters som Fat Curt
* Glenn Plummer som George "Blue" Epps
* Toy Connor som Tyreeka Freamon
* Maria Broom som Bunchie Boyd
* Sylvester Lee Kirk som DeRodd
* Corey Parker Robinson som R.C.
* Reg E. Cathey som Scalio
* Rodney Scott som unge DeAndre

## Priser
Miniserien ble nominert til fire Emmy-priser og fikk tildelt tre:
* Beste miniserie: produsent Nina Kostroff-Noble og utøvende produsenter Robert F. Colesberry, David Mills og David Simon (vinner)
* Beste regi for miniserie, film eller spesial: Charles S. Dutton (vinner)
* Beste manus for miniserie eller film: David Simon, David Mills (vinner)
* Beste casting for miniserie, film eller spesial: Jaki Brown og Pat Moran (nominert)

## Referanser


## Eksterne lenker
*
Dmitrij Sipjagin

**Dmitrij Sergejevitsj Sipjagin** (russisk: Дмитрий Сергеевич Сипягин, født 20. mars 1853 i Kiev, død 2. april 1902 i St. Petersburg) var en russisk politiker.

Sipjagin tilhørte en innflytelserik høyadelig slekt. I 1884 ble han valgt til adelsmarskalk i guvernementet Moskva. I 1888 ble han guvernør i guvernementet Kurland, i 1891 i guvernementet Moskva. 

Fra november 1899 var han Russlands innenriksminister, utnevnt av tsar Nikolaj II. På denne post bestrebet han seg på å befeste de sentrale forvaltningsinstitusjonenes myndighet og bekjempet all streben for å utvide den lokale selvforvaltningen, høyskolenes og universitetenes forsøk på å hevde sin autonomi, arbeiderbevegelsen og alla ytringer av radikalisme overhodet.

I 1902 kvalte han den i Kiev utbrutte studentbevegelse ved massearrestasjoner, forvisninger til Sibir og tvangsinnrolleringer av studenter i arméen. Derfor ble han myrdet av den sosialistrevolusjonære aktivist Stepan Balmasjov i Mariinskipalasset. Hans død var et hardt slag for finansminister Sergej Witte, som hadde mottatt viktig politisk støtte fra Sipjagin.

Han ble etterfulgt på posten som innenriksminister av Vjatsjeslav von Plehve, som også ble myrdet. 

## Referanser
Adelsmarskalk

**Adelsmarskalk** var i Tsarrussland ordførende ved sammenkomster av ridderskapet innet et guvernement.

## Litteratur
*
All Kinds of People

***All Kinds Of People*** er en sang skrevet av Eric Pressly, Kevin Gilbert og Sheryl Crow som ble spilt inn av Crow selv, men innspillingen ble aldri gitt ut.

Anita Hegerland spilte inn sangen og ga den ut på albumet *[[Voices (album)|Voices]]* i 1994. Senere samme år ble sangen gitt ut på singel.

Tina Turner spilte inn sangen og ga den ut på albumet *[[Wildest Dreams]]* i 1996.

## Referanser
Vjatsjeslav von Plehve

**Vjatsjeslav Konstantinovitsj von Plehve** (russisk: Вячеслав Константинович фон Плеве, født 20. april 1846 i Mesjtsjovsk, død 28. juli 1904 i St. Petersburg) var en russisk politiker.

## Biografi
Plehve var eneste sønn av skolelæreren Konstantin von Plehve og Elizaveta Mikhailovna Sjamajev, datter av en mindre godseier. I 1851 flyttet Plehves familie fra Mesjtsjovsk til Warszawa, der faren fikk undervisningsstilling bved et gymnasium.

I august 1903 møtte han Theodor Herzl i St. Petersburg, og de diskuterte opprettlsen av sionistiske selskaper i Russland. Han la frem muligheten for et russisk forslag til tyrkerne om å få til et charter om jødisk kolonisering av Palestina. 

Litt senere samme år beskyldte han overfor keiser Nikolaj II finansminister Sergej Juljevitsj Witte for å være deltager i en angivelig jødisk sammensvergelse, og dette førte til Wittes avgang.

Plehve bler et opplagt mål for revolusjonære. Etter at han ikke hadde gjort noe for å forhindre en blodig anti-jødisk voldsbølge i 1903, bestemte den kjente dobbeltagenten Jevno Asef - en *[[agent provocateur]]* for *[[Okhrana]]* - seg for ikke å informere om de planer som de sosialistrevolusjonære la for å drepe Plehve. Plehve overlevde ett attentat i 1903 og to i 1904, inntil hans hell tok slutt.

Om morgenen den 28. juli 1904 begav Plehve seg med sin vogn fra politidepartementet ved Fontanka til Warszawa-banegården i St. Petersburg. På Ismailovskij prospekt sør i byen ble han, kusken og hestene drept av en bombe som ble kastet mot dem. En livvakt som stod på stigrettet ble alvårlig såret. En av attentatsmennene, studenten Jegor Sasonov, ble dømt til livsvarig tukthus. En annen medvirkende, Ivan Kaljajev, forøvet noen måneder senere også et attentat på storfyrst Sergej Aleksandrovitsj Romanov. 

Attentatet var forberedt av Jevno Asef og Boris Savinkov.

Phleves etterfølger som innenriksminister ble Pjotr Dmitrijevitsj Svjatopolk-Mirski, om enn bare for noen måneder.

## Referanser


## Litteratur
* V.I. Gurko: Features And Figures Of The Past. Government And Opinion In The Reign Of Nicholas II.
* Edward H. Judge: *Plehve: repression and reform in Imperial Russia*, 1902-1904.

## Eksterne lenker
* 
* Reactions to Assassination of Pogrom Organizer Plehve: Original Letters Shapell Manuscript Foundation
Beate Schrott

**Beate Schrott** (født 15. april 1988) er en østerriksk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble nummer 8 på 100 meter hekk. 

## Referanser


## Eksterne lenker
*
Cambrian Mountains

**Cambrian Mountains** (walisisk *Mynyddoedd Cambria* eller bare *Elenydd*) er et fjellområde i Wales, som strekker seg fra og med fjellene Brecon Beacons i det sørlige Wales, de nordlige delene av Carmarthenshire og Ceredigion, Black Mountains i det østlige Wales til Snowdonia i det nordlige Wales. Fjellene strekker seg opp mot 900 meter i Snowdonia, mens fjellene i sør er noe lavere. De omfatter vulkanske bergarter i Snowdonia, mens de sørlige fjellene hovedsakelig består av sedimentære bergarter, som Old Red Sandstone og kalkstein. Alle fjellene er populære turområder. 

Den høyeste toppen er Aran Mawddwy på 905 moh.

Siden de vender mot de vestlige luftstrømmene fra Atlanterhavet, får de en god del nedbør og mange elver har sitt utspring i fjellene, blant dem Wye og Severn som er den største av disse.

## Demninger og vindparker
De kambriske fjellene har vannresorvarene Elan Valley Reservoirs og Llyn Brianne Reservoir, som forsyner henholdsvis det engelske West Midlands og Sør-Wales med vann. Disse inkluderer Clywedog-reservoaret og Nant y Moch-reservoaret. Cefn Croes, stedet for et kontroversielt vindparkprosjekt, ligger i de kambriske fjellene, like sør for A44-veien mellom Aberystwyth og Llangurig. 

## De største fjellene i Cambrian Mountains
*Plynlimon 752m 
*Pen Pumlumon Arwystli 741m 
*Pen Pumlumon Llygad-bychan 727m 
*Y Garn 684m
*Pumlumon Fach 668m
*Great Rhos 660m
*Black Mixen 650m
*Drygarn Fawr 645m
*Gorllwyn 613m 	
*Bache Hill 610m 	
*Pen y Garn 610m
*Y Gamriw 604m
*Llan Ddu Fawr 593m
*Pegwn Mawr 586m

## Referanser


## Eksterne lenker
*
Government of Wales Act 2006

**Government of Wales Act 2006** er den walisiske hjemmestyrelov. Loven ble vedtatt av Det britiske parlamentet i 2006 og ble stadfestet av dronning Elisabeth II av Storbritannia den 25. juli samme år.  

## Lovgivende nasjonalforsamling
Loven gir Nasjonalforsamlingen for Wales lovgivende myndighet på de områder hvor lovgivningskompetansen er overført til walisiske myndigheter. 

Nasjonalforsamlingen ble opprettet som en rådgivende forsamling i 1999, i henhold til *Government of Wales Act 1998*.  

## Britisk forfatning
*Government of Wales Act 2006* betraktes som en del av Storbritannias konstitusjon. Loven er ikke traktat mellom Storbritannia og Wales, og denne kan derfor ensidig bli trukket tilbake av det britiske parlamentet.

## Eksterne lenker
* Lovteksten
* Forklaring til Government of Wales Act 2006.
Lucie Škrobáková

**Lucie Škrobáková** (født 4. januar 1982) er en tsjekkisk friidrettsutøver som konkurrerer i hekkeløp. Hun representerte Tsjekkia under Sommer-OL 2012 i London, der hun ble utslått i semifinalen på 100 meter hekk. 

## Referanser


## Eksterne lenker
*
Mjær ungdomsskole

**Mjær ungdomsskole** er en skole i Ytre Enebakk i Akershus åpnet høsten 1979. Skolen har om lag 250 elever, og adressen er Lillestrømveien 31.

Skolen ligger med utsikt over Mjærvann, plassert i skogkanten ved siden av Mjær idrettspark, kunstgressbanen Mjær Stadion og Mjærhallen. I skoleåret 2022-23 hadde skolen 250 elever fordelt på 10 grupper. De fleste elevene kommer fra Ytre Enebakk skole som ligger like i nærheten. Skolen har vunnet flere priser for landets beste ungdomsskole. Skolen har blitt nyoppusset sommeren 2017, men beholdt den gamle stilen.

## Referanser


## Eksterne lenker
* 
* Mjær Stadion - Nordic Stadiums
Jonas Hestnes

**Jonas Johansen Hestnes** (født 27. oktober 1869 i Halsa på Nordmøre, død 19. november 1926) var en norsk avisredaktør og politiker (V). Han var innvalgt på Stortinget fra Kristiansund kjøpstad 1910–1915.

Han var sønn av gårdbruker Johan Nilsen Hestnes og Karen Jakobsdatter og bror av stortingsmann Nils Hestnes. Han vokste opp på slektsgården Hestnes ved Valsøyfjorden. Han giftet seg i 1898 med husmor og musikklærer Tora Solem, som han fikk barn med. Etter eksamen ved Tromsø seminar i 1888 var han lærer i Kristiansund 1889–1890 og Ibestad 1891–1893. Hestnes var redaktør i Venstre-avisen *[[Romsdalsposten]]* i Kristiansund 1891–1926.

Hestnes var kjent som en stor folketaler, og lot seg påvirke av vennskapet med Bjørnstjerne Bjørnson, Hans Rasmus Astrup, Vilhelm Andreas Wexelsen og Johannes Steen. Hestnes var innvalgt representant på Stortinget fra Kristiansund kjøpstad 1910–1915 og vararepresentant for Ivar Olaus Sundet 1916–1918. Hestnes satt som sekretær i Stortingets sosialkomité 1910–1915 og visesekretær i Odelstinget i 1913. Han var den eneste riksmålsmannen i Venstres stortingsgruppe etter 1909, og agiterte kraftig for sin sak, noe som nesten kostet ham nominasjonen i 1912.

Han var medlem av Kristiansund bystyre og formannskap 1899–1926, varaordfører 1908–1910 og ordfører 1911–1913 og 1916–1917. Han var formann i Romsdals amts venstreforening 1901–1906 og Kristiansunds venstreforening. I perioden 1918–1921 skjøttet han midlertidig stillingen som byens borgermester. Av verv i næringslivet kan nevnes formann i Nordmøre Skibsassuranseforening 1906–1910, styremedlem i Nordmøre Telefonselskap, medlem av forstanderskapet i Kristiansunds Sparebank fra 1902 og styremedlem ved Norges Banks stedlige avdeling 1912–1926.

## Referanser


## Eksterne lenker
*
Ytre Enebakk skole

**Ytre Enebakk skole** er en barneskole i Ytre Enebakk, og har over 500 elever. Skolen ligger i Tomterveien ved Mjærvann.

Skolen hadde per 2014 67 ansatte, og 442 elever fordelt på 22 klasser. Skolen blir nyoppusset til sommeren 2018, med helt nye vegger og tak.

## Referanser


## Eksterne lenker
* Skolens nettsider
Kühne Logistics University

**Kühne Logistics University - KLU** **-** **Vitenskapelig høyskole for logistikk og bedriftsledelse **er et statlig godkjent, privat universitet i Hamburg, Tyskland. Det ble grunnlagt av Kühne Stiftung (Stiftelsen Kuehne) i Schindellegi, Sveits, og oppdragsgiveren er Kühne Logistics University GmbH. Stiftelsen er non-profit og støtter utdanning og videreutdanning samt forskning og vitenskap innen transport og logistikk. KLU har to avdelinger: Logistikk/ledelse og økonomi. Det dekker hele spekteret av universitetsutdanning og executive utdanning, fra bachelorgrader og to masterprogrammer til det strukturerte doktorgradsprogrammet. KLU har planer om å opprette ti professorater innen logistikk og elleve professorater innen økonomi/administrasjon og entreprenørskap innen 2015. KLU holder til i HafenCity-området i Hamburg. All undervisning er på engelsk.

## Referanser


## Eksterne lenker
* Kühne Logistics University - KLU
William Haurowitz

**William Selly Haurowitz** (1847–1908) var en norsk-dansk bryggerimester.

Han var trolig sønn av bryggerieier Erich Christian Dahl og hans elskerinne Anna Marie Irgens, men ble oppdratt av det danske skuespillerparet Wilhelm Haurowitz og Henriette Sophie Nielsen i Trondhjem. Han giftet seg i 1878 med Marie Cathrine Knudtzon, datter av seddelskriver i Norges Bank Hagbarth Knudtzon (sønnesønn av Hans Carl Knudtzon).

I 1860-årene ble William Haurowitz ansatt ved E.C. Dahls bryggeri i Trondhjem og utdannet til brygger, dels ved utenlandsopphold. Haurowitz gikk fra stillingen som kontorsjef da han overtok som direktør etter Dahls død i 1882. Han arvet 200&nbsp;000 kroner etter Dahl, men benyttet aldri forkjøpsretten til bryggeriet. Han var dansk konsul i Trondhjem 1883–1887 og formann i forstanderskapet i Trondhjems Arbeiderforenings Spareskillingsbank 1885–1887

I 1887 ble han direktør ved Bryggeriet i Rahbeks Allé på Vesterbro i København. I 1891 gikk bryggeriet inn i De forenede Bryggerier (nå Carlsberg), der Haurowitz ble administrerende direktør. Han var også formann i Dansk Bryggeriforening. I 1899 måtte han fratre sin stilling etter mistillit fra ledende funksjonærer i selskapet.

Haurowitz ble utnevnt til etatsråd og ridder av Dannebrogordenen. Han var også frimurer.

## Referanser
Hans Petter Graver

**Hans Petter Graver** (født 1955) er en norsk jurist. Han er professor ved Det juridiske fakultet ved Universitetet i Oslo.

## Bakgrunn og virke
Han tok embetseksamen (cand.jur.) i 1980) og doktorgrad (dr.juris.) i 1986. Graver har vært dekan ved Det juridiske fakultet ved Universitetet i Oslo. Han er sønn av jurist og diplomat Petter Graver.

I 2013 ble han valgt inn i Det Norske Videnskaps-Akademi i gruppe for rettsvitenskap.

I 2017 stilte han som kandidat til rektorvalget ved Universitetet i Oslo.

For perioden 2019-2021 er han valgt til preses i Det Norske Videnskaps-Akademi med Gunn Elisabeth Birkelund som visepreses.

## Utmerkelser
Hans Petter Graver fikk i 2020 Akademikerprisen «for sin forskning, som er både omfattende og tverrfaglig, og sin forsknings- og kunnskapsformidling». Samme år fikk han formidlingsprisen til Universitetet i Oslo.

## Bibliografi
* *Den juristskapte virkelighet* (doktoravhandling), Tano 1986
* *Sosiale rettigheter i gjeldsforhold*, Tano 1990
* *Forvaltningsrett i markedsstaten*, Fagbokforlaget 2002 
* *Juridisk overtalelseskunst*, Fagbokforlaget 2008
* *Rett, retorikk og juridisk argumentasjon*, Universitetsforlaget 2010
* *Hva er rett* i Universitetsforlaget serie *[[Hva er-bøkene|Hva er]]*, 2011
* *Alminnelig forvaltningsrett*, Universitetsforlaget 2015, 2019
* *Judges Against Justice - On Judges when the Rule of Law is under Attack*, Springer 2015
* *Dommernes krig - Den tyske okkupasjonen 1940-1945 og den norske rettsstaten*, Pax 2015
* *Jussens helter*, Universitetsforlaget 2020
* *Pandemi og unntakstilstand - Hva covid-19 sier om den norske rettsstaten*, Dreyers forlag 2020

## Referanser


## Eksterne lenker
* 
*
Sofia av Sverige

**Sofia, prinsesse av Sverige, hertuginne av Värmland** (født Sofia Kristina Hellqvist i 1984) er en svensk prinsesse og tidligere modell. Hun er gift med prins Carl Philip, hertug av Värmland.

Sofia ble født i Täby, og flyttet til Älvdalen da hun var seks år. Hun studerte i Stockholm, hvor hun også arbeidet som servitrise og glamourmodell. I 2005 deltok hun i fjernsynsprogrammet *[[Paradise Hotel]]*. Senere flyttet hun til New York City for å bli yogainstruktør.

27. juni 2014 kunngjorde Sofia og Carl Philip at de var forlovet. Bryllupet fant sted 13. juni 2015 i Stockholm.

19. april 2016 fikk Sofia og Carl Philip sitt første barn, prins Alexander. Prins Gabriel ble født 31. august 2017, og 26. mars 2021 ble parets tredje sønn, prins Julian, født. Paret fikk sin datter, prinsesse Ines, 7. februar 2025.

## Referanser


## Eksterne lenker
* 
* 
*
Mjærhallen

**Mjærhallen** er en idrettshall i Ytre Enebakk.

Hallen ligger ved Mjærvann, rett ved Tangenkrysset - nedenfor Mjær ungdomsskole, Mjær idrettspark og kunstgressbanen Mjær stadion. Hallens adresse er Lillestrømveien 31.

## Eksterne lenker
* Om Mjærhallen på Norges Håndballforbunds nettsider
Tallard

**Tallard** er en kommune i departementet Hautes-Alpes i regionen Provence-Alpes-Côte d'Azur sørøst i Frankrike. Tallard er 20 kilometer sør for Gap, og huser den internasjonalt anerkjente flyplassen Gap-Tallard. Her holder fallskjermklubben CERPS til, samt at det franske militære driver opplæring i fallskjermhopp her. Jean-Michel Arnaud har vært ordfører siden 2001, og han er medlem av partiet UDF. Fra 1998 jobbet han som rådgiver for Tallard med ansvar for veiene og flyplassen. Han er også bonde.

## Sport
I 2007 var Tallard starten på den 229.5 kilometer lange tiende etappen i Tour de France til Marseille. I 2014 var Tallard igjen startby for Tour de France, på den femtende etappen som gikk til Nîmes.

## Referanser


## Eksterne lenker
* 
* Kommunedata INSEE
Svingen terrasse (Oslo)

**Svingen terrasse** (1-13, 2) er en blindvei på sørvestsiden av Griniveien på Røa (bydel Vestre Aker) i Oslo.

Veien fikk navn i 1946 etter husmannsplassen Svingen under Nordre Rød.

Bebyggelsen består av bolighus, de fleste (med oddetallsnumre) på sørsiden av veien. Nord for dette er en husrekke med adresse Griniveien som skjermer av for trafikken.

## Kilder
* 

## Eksterne lenker
*
Madeleine Renhuvud

**Anna Madeleine Renhuvud** (født 18. september 1968 i Mittådalens sameby) er en sørsamisk lærer, kunstner og forfatter, bosatt i Idre.

Hun har illustrert bøker, maler akvareller, lager tekstiltrykk, og lager keramikk i rakuteknikk. Hun debuterte som forfatter med bildeboka *Miesie Mavve* (reinkalven Modig) i 2011. Boken ble oversatt til svensk i 2015: *Renkalven Mavve på vingliga ben*.

## Referanser


## Eksterne lenker
*
Arne Høeg

**Arne Høeg** (1875–1957) var en norsk industrileder, ingeniør og kommunepolitiker.

## Biografi
### Familie
Han vokste opp på Tangen i Drammen som sønn av skipsreder Peter Hannibal Høeg og hustru Louise Paus. Både faren og farbroren Thomas Arbo Høeg var stortingsmenn for Høyre. Arne Høeg giftet seg i 1901 med Marie Cappelen Søholt, datter av Johan Søholt, som var prest i Drammen.

### Næringslivskarriere
Arne Høeg gikk først i lære som instrumentmaker i Kristiania og studerte senere til ingeniør (maskin- og elektroteknikk) ved Technicum Mittweida i Sachsen. I 1900 ble han bestyrer ved Trondhjems Elektriske Bureau AS, som han kjøpte i 1902 og solgte til Siemens AG i 1908. Virksomheten ble videreført som Trondheim-avdelingen i AS Siemens Schuckert. Høeg var direktør der frem til 1940.

Høeg var styreformann i foretak som Lade Kraftselskap, Trondhjems Haandværks- og Industribank og Norsk Staaltaugfabrik på Lilleby. Han satt i forstanderskapene for byens tekniske skole og tekniske fagskole. Han var også sterkt engasjert i utviklingen av Gråkallbanen, der han satt i styret.

Han var formann i Elektroteknisk forening og Trondhjems polytekniske forening. Han hadde også verv i næringslivets organisasjoner, deriblant Mekaniske Verksteders Landsforening og Norsk Arbeidsgiverforening, den siste også som medlem av sentralstyret.

### Parti- og interessepolitisk aktivitet
Høeg var medlem av Trondheim bystyre i perioden 1911–1913, som representant for Venstre.

Han engasjerte seg gjennom interesseorganisasjoner for blant annet forsvarssaken og skogsaken; fra 1923 til 1942 var han formann i Trøndelagens skogselskap, fra 1939 Sør-Trøndelag fylkesskogselskap.

Ved stortingsvalget 1933 var han oppført på Nasjonal Samlings liste for de trønderske kjøpstedene Trondheim og Levanger.

Høeg opprettholdt NS-medlemskapet etter at Norge ble okkupert av tyskerne. Fra 1942 til 1945 var han oppnevnt av NS-styresmaktene til varaordfører i Trondheim. Under landssvikoppgjøret ble Høeg dømt av Strinda og Selbu herredsrett til 8 måneders fengsel, rettighetstap, inndragning av 3&nbsp;000 kr og pålagt å betale 100&nbsp;000 kr i erstatning. 

## Referanser
Marzia Caravelli

**Marzia Caravelli** (født 23. oktober 1981) er en italiensk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i semifinalen på 100 meter hekk. 

## Referanser


## Eksterne lenker
*
Elmholt allé (Oslo)

**Elmholt allé** (1-13, 2-22) er en vei på Abbediengen (bydel Ullern) i Oslo. Den går mellom Harbitzalleen og Adventveien. Det er imidlertid begrensninger på kjøring i området, og praktisk talt hele veien er å betrakte som gang- og sykkelvei.

Veien fikk navn i 1994 etter eiendommen Elmholt i Sigurd Iversens vei, der *J. Olsens Enke* (i sin tid ledet av Sigurd Iversen) hadde hagesenter og planteskole. Firmaet har siden flyttet til nedenfor Sigurd Iversens vei mot jernbanelinjen.

Området ble bygget ut i tre trinn på 1990-tallet.

## Kilder
* 

## Eksterne lenker
*
Svartebørsloven

**Svartebørsloven** (fullt navn: **lov om forbud mot prispåslag ved videresalg av billetter til kultur- og idrettsarrangementer**) er en norsk lov som forbyr svartebørssalg av billetter.

Det følger av lovens paragraf&nbsp;1 at det er forbudt å selge billetter til kultur- og idrettsarrangementer til en høyere pris enn den som er påført billetten fra arrangørens side, eller som billetten første gang ble solgt for. Videre gir loven kjøperen rett til å kreve tilbake betalt overstigende billettpris.

Loven har imidlertid ingen bestemmelser som gjør overtredelser av forbudet straffbart.

Svartebørsloven ble vedtatt 29. juni 2007 og trådte i kraft 1. juli samme år.

## Referanser


## Eksterne lenker
* Lovdata
Ida Fladen

**Ida Marie Fladen** (født 1986) er en norsk programleder. 

## Radio og TV
Fladen gikk radiolinjen ved Danvik Folkehøgskole i Drammen, og jobbet deretter i radiostasjonen NRJ, for øvrig sammen med Petter Pilgaard. Hun var senere programleder for radioprogrammet *Miksteip* på NRK P3. 

I 2013 var hun programleder for tv-programmet *[[Prosjekt perfekt]]* på NRK. I 2014 sluttet hun i NRK og begynte i TV 2, der hun var programleder for *Sommertid* sammen med Gunhild Dahlberg og Guri Solberg. Høsten 2014 var hun programleder i ''Idol Junior'' på TV 2.

I januar 2018 meddelte Fladen at hun sluttet i TV 2. Samtidig ble hun å se i nett-TV-programmet *[[Spårtsklubben]]* på VGTV.

Hun var høsten 2021 deltager i TV Norges *[[Kongen befaler (TV-program)|Kongen befaler]]*, der hun til slutt endte opp på andreplass bak Einar Tørnquist.

## Podkast
I 2018 startet Fladen som programleder for podkasten *Ida – med hjertet i hånden* (en tittel som henspiller på filmen og TV-serien *[[Frida – med hjertet i hånden]]*). Bakgrunnen for podkasten var Fladens brudd med sin kjæreste gjennom to år. I podkasten inviterer hun kjente personer til å snakke om kjærlighetslivet.

## Priser og utmerkelser
I 2014 var Ida Fladen nominert til fem Gullruten-priser, i kategoriene «beste magasin og livsstil», «beste nye programserie», «beste nyskapning», «beste kvinnelige programleder» og «årets tv-navn». Hun vant pris i kategorien «årets nyskapning» for programmet *[[Prosjekt perfekt]]*.

## Referanser


## Eksterne lenker
*
Sigurd Iversens vei (Oslo)

**Sigurd Iversens vei** (1-53, 2 og 42) er en vei i Oslo mellom Abbediengen og Bestum (bydel Ullern). Den går fra Harbitzalleen til Bestumveien like nord for Bestun stasjon, for en stor del parallelt med Drammenbanen.

Veien fikk navn i 1947 etter forretningsmannen og politikeren Sigurd Iversen, som i sin tid drev hagesenteret og frøhandelselskapet *J. Olsens Enke*. Det holdt tidligere til på oversiden (nordsiden) av veien, men på 1990-tallet ble området bygget ut med boliger, og hagesenteret flyttet til nr. 2, på nedsiden av veien mot Drammenbanen. Med unntak av dette og nr. 42 A og B er all bebyggelse med adresse Sigurd Iversens vei på nordsiden av veien.

## Kilder
* 

## Eksterne lenker
*
Haakon Harlem

**Haakon Haraldssøn Harlem** (født 13. desember 1905 i Rissa, død 29. mai 1994) var en norsk økonom og offiser med tjeneste under og etter andre verdenskrig. Harlem var formann for Norges svømmeforbund i årene 1948 til 1952.

## Bakgrunn og unge år
Haakon Haraldssøn Harlem ble født i Rissa som sønn av Harald Harlem og Charlotte Riis, faren var kaptein i artilleriet og sønnen ble vernepliktig offiser i 1926. Fra 1927 hadde han studieopphold ved Universitetet i Toulouse og i 1932 var han Cand.oecon.. Harlem var så sekretær for den amerikanske handelsattaché i Oslo i årene 1932 til 1933 hvorpå han var redaksjonssekretær og kontorsjef for tidsskriftet *Økonomisk Revue* fra 1934 til 1939, fra 1939 var han ansatt i Sem & Stenersen.

## Andre verdenskrig

Ved den tyske invasjonen av Norge i 1940 gikk Harlem på ski inn i Nordmarka, traff andre kampvillige som han ledet til Brandbu hvor de fikk utstyr og Harlem ble kompanisjef for  13. kompani av IR 6, senere kjent som Sørkedalen kompani. Harlems kompani opererte først i Nordmarka med Vestenden som hovedkvarter, men måtte grunnet den tyske fremrykkingen trekke nordover den 17. april. Noen dager etter, den 21. april 1940 ved Gjervika, kom deler av kompaniet under ledelse av Harlem i kamp med en tysk kolonne på vei mot Gjøvikfronten og en rekke tyske soldater ble drept eller skadet, uten tap på norsk side.

I begynnelsen av mai 1940 ble kampene i Sør-Norge avsluttet og løytnant Haakon Harlem oppløste formelt kompaniet ved Kittilbu i Valdres. Harlem flyktet etterhvert til Sverige og var fra 1943 til 1945 kompanisjef i det norske Reservepolitiet i Sverige. Etter frigjøringen av Norge i mai 1945 var Harlem major og inspektør i utrykningspolitiet frem til 1946.

## Etterkrigstiden
Fra 1946 var han major i hæren, fra 1952 kurs ved The armored School i USA, derpå ved Senior Officer School i England i 1954. Harlem ble oberstløytnant i Brigaden i Nord-Norge fra 1955,  fra 1956 ble han oberst og var frem til 1963 nærforsvarsinspektør i Flyvåpenet. I 1964 var han ved Forsvarets høgskole, deretter  var han sjef ved Veidirektoratets militærkontor frem til 1971. Harlem var norsk forbindelsesoffiser ved FN-styrkene UNEF I i Gaza fra 1965 til 1966.

## Utmerkelser
Harlem ble for sin krigsinnsats tildelt Deltagermedaljen med rosett.

## Bibliografi
* *Rømling og tramp* (1930) (Ebok fra bokhylla.no)
* *Opland dragonregiment 1750-1950* (1950)

## Litteratur
* Christensen, Trygve: *Marka og krigen: Oslomarka 1940-1945*. Eget forlag, Oslo (1993) ISBN 9788299291606 (Ebok fra bokhylla.no)
* Jespersen, Finn: *9. april kommer jeg aldri til å glemme..., en norsk soldats etterlatte dagbok*. Redigert og med kommentarer av John Berg. Cappelen (1983). ISBN 82-02-09790-8 (Ebok fra bokhylla.no
* Steenstrup, Bjørn: Aschehoug Oslo, (1973) *Hvem er hvem? 1973* ISBN 82-03-04887-0

## Referanser


## Eksterne lenker
* Om Haakon Harlem, fra *Hvem er hvem? 1973* E-bok fra Prosjekt Runeberg
Forskrift om fjernsynsmottakere

**Forskrift om fjernsynsmottakere** er en norsk forskrift fastsatt av styret i Norsk rikskringkasting AS (NRK) 23. oktober 1980 med hjemmel i kringkastingsloven. Den trådte i kraft 1. januar 1997.

Forskriften pålegger alle som anskaffer, har eller tar i bruk fjernsynsmottaker å straks melde fra om dette til NRK og betale kringkastingsavgift. Det følger av paragraf&nbsp;2 at det må betales avgift selv om mottakeren brukes lite, om mottakeren har vært i ustand eller ute av drift på grunn av strømmangel eller dårlige mottakingsforhold, eller om den bare brukes en enkelt gang.

Videre bestemmer forskriften at kvittering for betalt avgift må vises frem når kontrollør fra NRK ber om det, og at den som ikke har betalt avgiften ved forfall, kan pålegges å betale en tilleggsavgift.

Forskriften fritar visse personer fra avgift, blant andre utenlandske diplomater, medlemmer av Kringkastingsrådet, varig sterkt funksjonshemmede og personer bosatt i utlandet som besøker Norge i en kortere periode.

## Referanser


## Eksterne lenker
* Lovdata
Er vi her ennå?

***Er vi her ennå?*** er et kunstprosjekt og en utstilling laget i 2012 av Helle Storvik, Åslaug Krokann Berg, Rune Johansen og Mari Boine. Prosjektet består av fotografier tatt av Storvik, Johansen og Boine, videokunst laget av Storvik og Berg, en lydinstallasjon laget av Storvik, en 50 minutter lang dokumentarfilm om samisk kultur og historie i Vesterålen, samt en 12 minutter lang film der Helle Storvik forteller om bakgrunnen for prosjektet.

Kunstprosjektet har bakgrunn i at billedkunstner Helle Storvik, opprinnelig fra Stokmarknes i Vesterålen, i voksen alder fikk vite at hun hadde samiske aner. Anslagsvis 20-25 % av dagens befolkning i Vesterålen har samiske røtter. Sammen med Irene Persen arrangerte de fire kunstnerne i 2010 fire sammenkomster i Vesterålen der Boine og Persen holdt intimkonserter og kunstnerne inviterte bygdefolket til samtaler om den samiske kulturen. Kunstnerne intervjuet også flere personer i Vesterålen om den samiske kulturen og historien i distriktet, og de besøkte flere steder i området der det fantes tufter og spor etter samisk historie. Alt ble filmet, og opptakene ble satt sammen til dokumentarfilmen med samme navn som kunstprosjektet.

Navnet til prosjektet er inspirert av heftet *De er her ennå*, om samisk historie i Vesterålen, skrevet av lokalhistoriker Johan Borgos i 1999.

## Visninger
*2012: Svolvær (Nordnorsk Kunstnersenter)
* 2013: Bodø (Bodø Kunstforening)
*2013: Oslo (Galleri IKM)
*2014: Sortland (Museum Nord)
* 2015: Harstad (Sør-Troms Museum)
* 2015: Karasjok (Samisk senter for samtidskunst)

## Kilder
*Utstillingskatalogen (2012)
*NRK: "Er vi her ennå" (radiointervju med Helle Storvik, 3. mars 2011)
*Lofoten.com: Er vi her ennå? (3. september 2012, besøkt 27. juni 2014)
*Oslosurf: Er vi her ennå? (2013, besøkt 27. juni 2014)
*Bladet Vesterålen: – Vi er her ennå, ja (27. april 2014, besøkt 27. juni 2014)
Arkeologiåret 1579

**Arkeologiåret 1579** er en oversikt over blant annet utgravninger, fødte og avdøde personer med tilknytning til arkeologi i 1579.

## Utforskninger

## Utgravninger

## Funn

## Publiseringer

## Andre hendelser

## Fødsler
*24. februar - Johann Jacob Grasser, sveitsisk historiker og arkeolog (død 1627)

## Dødsfall
*Diego de Landa Calderón, biskop, forfatter og mayanist (født 1524)
Nikolina Horvat

**Nikolina Horvat** (født 18. september 1986) er en kroatisk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 400 meter hekk. 

## Referanser


## Eksterne lenker
*
Kringkastingsloven

**Kringkastingsloven** (fullt navn: **lov om kringkasting og audiovisuelle bestillingstjenester**) er en norsk lov som regulerer *[[kringkasting]]* (utsendelse av tale, musikk og lignende via elektroniske kommunikasjonsnett, ment eller egnet til å ses eller høres direkte og samtidig av allmennheten) og *audiovisuelle bestillingstjenester* (tjenester som tilbys av en tjenestetilbyder hvor hovedformålet er å tilby billedprogrammer som kan ses på et tidspunkt seeren selv velger og på dennes bestilling fra en programkatalog og som distribueres til allmennheten via elektroniske kommunikasjonsnett). Loven ble vedtatt 4. desember 1992.

Norsk rikskringkasting AS har etter lovens §&nbsp;2-1 rett til å drive kringkasting uten konsesjon.

Videre bestemmer loven at en kringkaster som har ervervet enerett til fjernsynssending av begivenheter av vesentlig samfunnsmessig betydning, ikke må utnytte eneretten på en slik måte at en betydelig del av seerne blir fratatt muligheten til å følge begivenheten på vederlagsfritt fjernsyn.

Det følger av kringkastingsloven at den som ikke har medvirket eller som ikke har programansvar ikke kan kreve å få se eller høre et program før sending.

## Referanser


## Eksterne lenker
* Lovdata
Magnus Alkarp

**Magnus Alkarp** (født 31. mars 1959) er en svensk musiker, forfatter, dramatiker, arkeolog og historiker. Faren var jazzmusiker og katolsk kirkemusiker. Alkarp har bodd i Uppsala siden 1980.

Alkarp studerte musikk og komposisjon ved Musikhögskolan i Göteborg 1977-1980. På 1980-tallet turnerte han som musiker. Alkarp har også studert manusskriving for teater og film samt dramaturgi. Han debuterte som skjønnlitterær forfatter i 1996 med *De gyllene åren* på Gedins förlag, og har seinere også utgitt romanen *Mästaren vid Vägens slut* på Wahlström & Widstrand.. I 2012 satte Upsala Stadsteater opp hans historiedramatiske stykke *4 dagar i april* som handler om politiske opptøyer i Uppsala våren 1943. Alkarp har skrevet kronikker i blant annet *[[Upsala Nya Tidning]] *og * *avisen Uppsala Fria Tidning som ble nedlagt i april 2013.

## Forskning
Alkarp er filosofie doktor i arkeologi og disputerte i november 2009 med en avhandling om Gamla Uppsala. Som forsker har Alkarp spesialisert seg på problemstillinger om det gamle Uppsalas historie og overgangsperioden mellom vikingtiden og middelalderen.

Alkarp fant, sammen med Neil Price, under undersøkelser med ikke-destruktive metoder som georadar spor av en eldre bygning, sannsynligvis en kirke under Gamla Uppsala kyrka. Med samme metode oppdaget Alkarp det som trolig er restene av en veldig tidlig kirke under Uppsala Domkyrka. Seinere har Alkarp fokusert på spørsmål vedrørende svenske humanioras nasjonalistiske arv og har interessert seg for nazistisk infiltrasjon av svensk arkeologi i perioden 1933-45.

Alkarp undertegnet i 2008 det så ble kalt "Historieuppropet" hvor man kritiserte politisk styring av historieundervisningen i skolen ved Forum för Levande Historias kampanje om kommunistiske regimers brudd mot menneskeheten.

## Referanser
Bengt Romare

**Bengt Erik Paulus Romare** (1902–1968) var en svensk arkitekt med utdannelse fra Kungliga tekniska högskolan 1921-1925.

## Biografi
Romare ble uteksaminert fra Norra latinläroverket i Stockholm i 1920 og studerte videre ved den kongelige tekniske høyskolen. Etter avsluttet skolegang arbeidet han for Lars Israel Wahlman i 1926&ndash;1927, deretter for Hakon Ahlberg i 1928. Den siste han var ansatt hos før han startet for seg selv var arkitekt Sven Ivar Lind i Paris i årene 1928 til 1930. Fra 1931 til 1933 drev han et eget arkitektkontor, og i 1934 kom Georg Scherman inn i bedriften. Romare var dessuten *Tjänstgörande arkitekt utom stat* ved Byggnadsstyrelsen fra 1933 av, og var i 1942 byarkitekt i Sigtuna ved Stockholm.

Stilen hans var på midten av 1900-tallet mer strengt klassisistisk eller modernistisk enn nasjonalromantisk, selv om den ofte var inspirert av historiske bygg. Typisk for bygg fra hans kontor var mørk mursten, røde eller brunrøde i fargen. Av og til kunne deler av dem bli kledd med hvit murpuss som for eksempel Abrahamsbergskirken og Burträsks kirke. Gjennombruddet fikk han med Historiska museet, som han designet sammen med Georg Scherman. De leverte det første forslaget til i 1930. De siste tegningene ble levert i 1936, mens museumsbygningene ble oppført i årene 1934 til 1939.

Etter historisk museum fulgte Västerbottens museum i 1943 og de store murstenskirkene i Burträsk (1949) og Hofors (1962). Disse to kirkene siterer middelalderkirkene på ulikt vis; Burträsk kirkes proporsjoner og hvelvformer tilsvarer en middelalderkirke på landsbygden &ndash; men de er dobbelt så store. Over midtskipet og korsarmene er enkle og doble stjerne- og korshvelv plassert. Kirken er 40 meter lang med et 18 meter bredt midtskip. Den største innvendige takhøyden er på 13 meter. Videre er tre-tallet viktig: Tre dører fører inn til kirken, og hver av korsarmene har tre vinduer (som for eksempel også Engelbrektskyrkan har). I koret er Lennart Segerstråles maleri rammet inn av tre felt med samme form og størrelse som vinduene i korsarmene.

Hofors kirke er mer modernistisk, selv om den tar opp gotikkens måte å strekke seg mot høyden på i kombinasjon med en apside. Som Burträsk har også Hofors tre inngangsdører. Abrahamsbergskirken fra 1955 er mindre enn de to andre og kledd i hvit murpuss, mens Skellefteå tingsrätt fra samme år utnytter murstenens muligheter når det gjelder formgivning av fasader. I løpet av 1950 og -60-tallet var han delaktig i restaurasjon av kirker, som for eksempel kirkene i Råneå og Gellivare.

## Utvalgte arbeider
* Historiska museet; tegninger utført 1930 &ndash; 1936, bygning oppført 1934 &ndash; 1939
* Västerbottens museum 1943
* Burträsks kirke 1949
* Abrahamsbergskirken 1955
* Skellefteå tingsrätt 1955 &ndash; 1957
* To paviljonger (anneks) til Patent- och Registreringsverkets bygg, Valhallavägen 136, Stockholm, 1960 &ndash; 1961 sammen med Georg Scherman
* St Olovsgården Köping, Församlingshem Köping kv. Balder 14 1961
* St Eskilskirken 1961 
* Hofors kirke 1962

## Referanser

* Vem var det? 1957

## Eksterne lenker
*
Erýmanthosfjellet

**Erýmanthos** (gresk Ερύμανθος) eller **Olonós** (Ωλονός) er et fjellområde Peloponnes i Hellas. Det ligger i den sørlege delen av periferiet Akhaía og den nordøstlige delen av Ilía. Den høyeste toppen er Olonós, som er 2&nbsp;224&nbsp;moh.
Sergej Aleksandrovitsj Romanov

**Sergej Aleksandrovitsj av Russland** (russisk: Сергей Александрович; født 10. mai 1857 i St. Petersburg, myrdet 17. februar 1905 i Moskva) var storfyrste av Russland og sønn av tsar Aleksander II av Russland.

## Biografi
### Bakgrunn og oppvekst
Storfyrst Sergej ble født som den nest yngste sønn og barn av det regjerende keiserpar. Utover Sergej talte familien fem brødre og en søster.

I sin barndom og ungdom var han tettest knyttet til sin søster Maria Aleksandrovna av Russland og sin yngste bror, Paul Aleksandrovitsj av Russland. Sammen med keiserinde Maria Aleksandrovna, som led av dårlig helbred, reiste de ofte til hennes hjemland og til Frankrike.

Som en yngre sønn tok Sergej den tradisjonelle militære utdannelse.
 
Dertil var han interessert i italiensk kunst og litteratur og lærte italiensk for å kunne lese Dante på originalspråket. Fra sin mor arvet han sin sterke religiøsitet.

### Ekteskap
Han ble gift i St. Petersburg 15. juni 1884 med Elisabeth (''Ella'') av Hessen (1864 - myrdet 17. juli 1918), søster til den senere keiserinne Aleksandra av Hessen. Elisabeth var søster til den senere keiserinne  Alexandra Feodorovna som i 1894 giftet seg med Sergejs nevø, keiser Nikolaj II av Russland.

Paret hadde ingen barn. Men senere var de pleieforeldre for hans bror Pauls to barn. Paul ble sendt i eksil etter å ha inngått et morganatisk ekteskap.

### Generalguvernør i Moskva
I årene 1891-1905 var Sergej Aleksandrovitsj generalguvernør i Moskva. Fra 1896 førte han også befal over Moskvas militære tropper. Han var sterkt avskydd for sin brutale måte. Som Moskvas generalguvernør bar han ansvaret for tragedien på Khodynkafeltet i 1896, der over 1500 mennesker døde og flere tusen ble skadet.

### Død
I februar 1905 ble han drept av anarkisten Ivan Kaljajevs bombe på Den røde plass i Moskva. Han skulle angripes et par uker tidligere, men da var det to barn (Sergejs søskenbarn Maria Pavlovna og Dimitrij Pavlovitsj) i samme vogn og attentatsmannen ville ikke risikere å skade uskyldige.

Det sies at Sergejs enke besøkte Kaljajev i fengselet og lovet å ta hånd om hans familie.

## Referanser


## Eksterne lenker
*
Es Vedra

**Es Vedrá** er en øy i Balearene i Spania. Den ligger rundt to kilometer vest for Ibiza i området Cala d'Hort. Øya er et naturreservat og er ikke bebodd.

## Eksterne lenker
* 
* Ibiza på Google maps http://maps.google.com/maps?f=q&hl=en&geocode=&q=ibiza&ie=UTF8&ll=38.94686,1.383934&spn=0.186908,0.43396&t=k&z=12&om=1
* Es Vedra - Ibiza https://web.archive.org/web/20090713072808/http://www.ibizaholidays.com/Es%20Vedra/default.asp
Eksponentialligning

En **eksponentialligning** er en ligning hvor en eller flere ukjente opptrer som eksponenter.

## Definisjon
For en formell potensrekke på formen

:f(x)=a_1 x+{a_2 \over 2}x^2+{a_3 \over 6}x^3+\cdots+{a_n \over n!}x^n+\cdots\,

har vi

:\exp f(x)=e^{f(x)}=\sum_{n=0}^\infty {b_n \over n!}x^n,\,

der

:b_n=\sum_{\pi=\left\{\,B_1,\,\dots,\,B_k\,\right\}} a_{\left|B_1\right|}\cdots a_{\left|B_k\right|}, 

og indeksen π går gjennom listen til alle delmengden { *B*1, ..., *B**k* } av mengden { 1, ..., *n* }.
Alf Edon Bjerke

**Alf Edon Bjerke** (født 5. juni 1919, død 12. juni 2014) var en norsk lærer, filolog og sakprosaforfatter, kjent for sine lommeparlører for daglig italiensk og fransk. Han ledet også et undervisningsprogram i italiensk og fransk for NRK radio. Han var far til filmregissør og journalist René Bjerke.

Bjerke var lærer ved Stabæk kommunale høyere allmennskole i en årrekke, senere også ved Hegdehaugen skole. Han ga ut en rekke lommeparlører og ordbøker innen fransk og italiensk, i perioden 1957 til 1963. Som pensjonist skrev han historiske bøker, blant annet om den franske revolusjonen og hvordan den påvirket Norden.

## Referanser


## Eksterne lenker
*
Jailma de Lima

**Jailma de Lima** (født 31. desember 1986) er en brasiliansk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 400 meter hekk. 

## Referanser

## Eksterne lenker
*
Potensrekke

En **potensrekke** (i en variabel) er i matematikk en uendelig rekke på formen

:f(x) = \sum_{n=0}^\infty a_n \left( x-c \right)^n = a_0 + a_1 (x-c)^1 + a_2 (x-c)^2 + a_3 (x-c)^3 + \cdots
der *a<sub>n</sub>* viser til koeffisienten til det *n*-te leddet, *c* er en konstant og *x* varierer rundt *c*. Denne rekken oppstår som regel som en Taylor-rekke av en kjent funksjon.

I mange situasjoner er *c* lik null, for eksempel når man ser på en Maclaurin-rekke. I noen tilfeller har potensrekken den enklere formen:
:
f(x) = \sum_{n=0}^\infty a_n x^n = a_0 + a_1 x + a_2 x^2 + a_3 x^3 + \cdots.

Disse potensrekkene blir studert i matematisk analyse, men også i kombinatorikk (under navnet genererende funksjoner) og i elektroteknikk (med navnet Z-transformasjon). Desimalnotasjonen for relle tall kan også regnes som et eksempel på en potensrekke, med heltallige koeffisienter, men med argumentet *x* fast på . I tallteori er begrepet p-adiske tal også nært knyttet til potensrekke.